cyanic-selkie/wikianc huggingface dataset:
Omdreiingar per minutt
Omdreiingar per minutt (o/min) eller omdreiingar i minuttet er ei eining for rotasjonshastigheit (rotasjonsfrekvens), i staden for «omdreiingar per sekund». Omdreiingar per minutt er ikkje ei SI-eining, men vert mykje nytta for å visa rotasjonshastigheita til mekaniske komponentar. Turtalet til motorar, propellar etc. vert som oftast oppgjeve i o/min.
Standardiseringsorganisasjonar anbefalar å nytta symbolet r/min, som følgjer generelle prinsipp for eininggsymbol på ein betre måte. Dette følgjer den engelske nemninga revolutions per minute (RPM eller rpm).
SI-eininga for frekvens er hertz (Hz):
Freedom av Neil Young
Freedom er eit studioalbum av Neil Young som kom ut 2. oktober 1989.
Freedom sprøyta nytt liv inn i karrieren til Neil Young etter at det meste av 1980-åra hadde vore mislukka kommersielt sett. Etter mykje krangling og eit søksmål forlet Young Geffen Records og gjekk tilbake til det opphavlege plateselskapet Reprise, i 1988 med This Note's for You. Freedom, derimot, vart ein stor suksess både kritikarmessig og salsmessig, på liknande vis som det klassiske Rust Never Sleeps hadde vore i 1979. Begge albuma inneheld konsertopptak der lyden av publikum er fjerna. Freedom inneheld songen «Rockin' in the Free World», der ei akustisk utgåve opnar albumet og ei elektrisk utgåve avsluttar det, på liknande vis som på Rust Never Sleeps. «Rockin' in the Free World» inneheld tekstlinjer som var kritiske mot den dåverande president George H. W. Bush og vart ein slags hymne for fallet til kommunismen (særleg fallet til Berlinmuren), som skjedde ein månad etter albumet kom ut, særleg på grunn av refrenget der «Keep on Rockin' in the Free World» vert gjenteke om att og om att.
Stilmessig er albumet eit av dei mest varierte Young har gjeve ut, og varierer frå akustiske kjærleikssongar til tunge rockesongar. Tre av songane på Freedom («Don't Cry», «Eldorado» og «On Broadway») var tidlegare gjeven ut i Japan og Australia som EPen Eldorado og representerte på eit vis Young sin reaksjon på Grunge-miljøet, med tunge bølgjer av forvrengt gitar og feedback (ofte side om side med rolegare parti). To av songane hadde blåsarar, noko som var uvanleg for Young om ein ser bort i frå det førre albumet This Note's For You.
Pulpit Mountain
Pulpit Mountain er eit kjenneleg, raudfarga fjell, 945 moh, som ligg 1,5 nautiske mil (2,8 km) vest for Spence Harbor ved austenden av Coronation Island i Sør-Orknøyane. Det vart namngjeve av Falkland Islands Dependencies Survey (FIDS) etter kartlegginga deira i 1948-49. Fjellet liknar ein preikestol sett frå aust.
Fylkesveg 409 i Vest-Agder
Fylkesveg 409 i Vest-Agder går mellom Svennevik og Syrdal i Lindesnes kommune. Vegen er 1,9 km lang.
Før 1. januar 2010 vart vegen kalla fylkesveg 459 i Vest-Agder.
Alona regionale kommune
Alona regionale kommune (hebraisk skrift מועצה אזורית אלונה, Mo'atza Azorit Alona) er ein regional kommune nord i Israel. Han er ein del av Haifa distrikt og dekkjr tre moshavim, Amikam, Aviel og Givat Nili. Hovudkvarteret ligg i Amikam.
Pearson Spur
Pearson Spur er ein utstikkar som strekkjer seg søraust frå Elgar Uplands mot enden av Sibeliusbreen, som ligg nord på Aleksanderøya i Antarktis. Han vart fotografert frå lufta av Ronne antarktiske forskingsekspedisjon (RARE) i 1947, grovt kartlagt frå flyfotografi av Falkland Islands Dependencies Survey (FIDS) i 1959, og kartlagt av British Antarctic Survey (BAS), 1973-77. Han vart namngjeven av United Kingdom Antarctic Place-Names Committee (UK-APC) i 1980 etter Martin Robert Pearson, ein glasiolog i BAS i 1970–73 som arbeidde på Aleksanderøya i 1971 og 1972.
Dines Jensen
Dines Jensen frå Skjervøy kommune i Troms, var den andre formannen for Landsorganisasjonen i Noreg. Han var medlem av Norsk Trearbeiderforbund som var mellom dei opphavlege LO-forbunda, der han var formann mellom 1895 og 1903. Dobbeltvervet medførte nokre lojalitetsproblem, og då fleirtalet i sekretariatet i samband med møbelsnikkarstreiken i 1900-01 vedtok ikkje å gripe inn, trekte han seg.
Box Hill i Surrey
Området har status som Special Area of Conservation og Site of Special Scientific Interest.
Lago di Tom
Lago di Tom er ein innsjø i Pioradalen i kantonen Ticino i Sveits. Han har eit overflateareal på 0,13 km².
Petroff Point
Petroff Point (bulgarsk Петров нос, ‘Petrov Nos’) er eit kupert nes på austkysten av Brabant Island i Antarktiske Arkipel i Antarktis som stikk nordaustover 1,2 km ut i Hill Bay. Det ligg 3,5 km nordvest for Mitchell Point og 6,8 km sørvest for Spallanzani Point.
Neset er kalla opp etter den bulgarsk-amerikanske oppfinnaren Peter Petroff (1919–2003) som utvikla den første digitale klokka.
Pagoda Ridge
Pagoda Ridge er ein rygg med eit lite fjell fjell som liknar ein pagode på toppen, mellom Phobos Ridge og Deimos Ridge på nordsida av Saturnbreen, søraust på Aleksanderøya i Antarktis. Ryggen vart kartlagt frå flyfotografi tekne av Ronne antarktiske forskingsekspedisjon, i løpet av 1947 og 1948, og frå landmålingar av Falkland Islands Dependencies Survey i 1948-50. Det skildrande namnet vart nytta av United Kingdom Antarctic Place-Names Committee.
Cape Possession
Cape Possession er eit nes på vestenden av Chanticleer Island, like vest for Hoseason Island i Antarktiske Arkipel. Namnet vart gjeve av kaptein Henry Foster på «Chanticleer», som gjekk i land i nærleiken den 7. januar 1829.
Karianne Christiansen
Karianne Christiansen var ein norsk alpin skirennar som vann ti NM-gull i tida 1968-72, tre i både slalåm og storslalåm og to kvar i utforrenn og i kombinasjonsøvinga. Ho var medlem av Sportsklubben Njård.
Christiansen tok si fyrste NM-medalje då ho som 17-åring fekk bronse i storslalåm på Oppdal i 1966. To år seinare vart ho norsk meister i slalåm i Ørsta og sikra seg bronsemedaljar i storslalåm og utfor. I 1969 vann ho både slalåm, storslalåm og kombinasjonen under noregsmeisterskapen i Hemsedal, og tok sølv i utforrennet. Ved VM i alpine greiner 1970 i Garmisch-Partenkirchen kom Christiansen på tiandeplassen i utfortevlinga og vart nummer åtte i kombinasjonen. Seinare i 1970-sesongen kopierte ho under NM på Oppdal medaljehausten frå forrige sesong med tre gull og eitt sølv, sølvmedaljen kom i storslalåm. Under NM i alpine greiner 1971 på Voss rann ho inn til triumf både i storslalåm og utfor. Vinteren 1972 deltok ho i Vinter-OL i 1972 i Sapporo og vart som best nr 21 i utforrennet. Christiansen avslutta sine år som aktiv med å vinne gullmedaljen i storslalåm under NM 1972 på Bjorli i Oppland, framfor unge Toril Førland.
Karianne Christiansen omkom 27 år gammal i ei ulukke med bil ved Gol.
Fylkesveg 410 i Vest-Agder
Fylkesveg 410 i Vest-Agder går mellom Spangereid kyrkje i Lindesnes kommune og Alleen i Lyngdal kommune. Vegen er 17,2 km lang.
Mount Ramsay
Mount Ramsay er ein fjelltopp, 475 moh, som ligg på vestsida av Uruguay Cove på nordkysten av Laurie Island i Sør-Orknøyane. Det vart kartlagd av Den skotske nasjonale antarktisekspedisjonen under Bruce, 1902–04, og kalla opp etter Allan Ramsay, maskinsjef på ekspedisjonsskipet «Scotia». Ramsay døydde 6. august 1903 og vart gravlagd ved foten av fjellet. .
Fylkesveg 410 i Vest-Agder
Før 1. januar 2010 vart vegen kalla fylkesveg 401 i Vest-Agder.
Leinstrand kyrkje
Kyrkja har vorte bygd om og restaurert ei rekkje gonger, og fekk si noverande framtoning etter ei restaurering i 1963–64 etter planar av John Egil Tverdahl.
Den gamle altartavla vart teken ut av kyrkja i 1885 og sendt til Vitskapsmuseet.
Gravkapellet på kyrkjegarden vart oppført i 1965 etter teikningar av John Egil Tverdahl.
Bergen auf Rügen
Bergen auf Rügen er den viktigaste byen på Rügen i den tyske delstaten Mecklenburg-Vorpommern. Han er fylkeshovudstad i Landkreis Rügen, som omfattar heile Rügen-øya. Byen høyrte til Sverige som del av Svensk Pommern mellom 1648 og 1814.
Lago Tremorgio
Lago Tremorgio er eit fjellvatn oppfor Rodi-Fiesso i kommunen Prato Leventina i kantonen Ticino i Sveits. Han har eit overflateareal på 0,39 km².
Ein kan nå innsjøen med kabelvogn frå Rodi.
Horg kyrkje
Horg kyrkje er ei krosskyrkje i Melhus kommune i Trøndelag.
Kyrkja vart oppført i 1890–93 og innvigd 22. november 1893. Den førre kyrkja på staden — ei av dei ti Y-kyrkjene som er oppført her i landet — vart ståande ei lita stund ved sida av den nye kyrkja før ho vart riven våren 1894.
Fih i Libanon
Namnet «Fih» kjem frå ei arameisk (assyrisk) rot og tyder «staden der sauen breker».
Horg kyrkje
Då Horg kyrkje var ny, fekk ho nytt inventar i nygotisk stil. Sidan har ho vorte restaurert, og ein har teke i bruk den gamle altartavla i barokk stil. Preikestolen frå gamlekyrkjene er i Vitskapsmuseet i Trondheim.
Bårehuset på kyrkjegarden er frå 1974.
Pinel Point
Pinel Point er eit nes som ligg 5 nautiske mil (9 km) nordaust for D'Ursel Point på austsida av Brabant Island i Antarktiske Arkipel. Det vart først grovt kartlagd av Belgica-ekspedisjonen, 1897–99, under Gerlache. Det vart fotografert av Hunting Aerosurveys Ltd. i 1956-57, og kartlagd frå desse bileta i 1959. Det vart namngjeve av United Kingdom Antarctic Place-Names Committee (UK-APC) etter Philippe Pinel (1745–1826), ein fransk lege som forska på sjukdom og som i 1796 klarte å hindre at fleire fysiske hemmingar vart rekna som mentale sjukdommar.
Holmenkollrennet 1980
Holmenkollrennet 1980 fann stad tida 13. til 16. mars 1980 i Oslo.
15 km
Dato: 13. mars
<br style="clear:both;" />
50 km
Dato: 15. mars
<br style="clear:both;" />
Kombinert
<br style="clear:both;" />
Hopprenn
Dato: 16. mars
<br style="clear:both;" />
5 km
Dato: 13. mars
<br style="clear:both;" />
10 km
Dato: 15. mars
<br style="clear:both;" />
Tawiyan Yiti
Tawiyan Yiti er ein landsby i Muscat nordaust i Oman.
Fylkesveg 411 i Vest-Agder
Fylkesveg 411 i Vest-Agder går mellom Fjellskår og Lillehavn i Lindesnes kommune. Vegen er 935 meter lang.
Yad Natan
Yad Natan (hebraisk skrift יַד נָתָן, tyder Natanminnesmerke) er ein moshav sør i Israel i Hevel Lakhish, nær byen Kiryat Gat. Han er ein del av Lakhish regionale kommune. Moshaven vart grunnlagd i 1953 av jødiske immigrantar frå den ungarske ungdomsrørsla HaNoar HaTzioni som ein del av ein plan for å busetje området. Han vart kalla opp etter Ottó Komoly (det hebraiske fødenamnet hans var Natan Kohn), ein leiar for sionist-rørsla i Ungarn, som vart drepen i 1945, tilsynelatane av antisemittiske årsaker.
Romas Ubartas
Romas Ubartas er ein tidlegare diskoskastar frå Litauen. Ubartas representerte Sovjetunionen fram til unionsoppløysinga i 1990. Ubartas har ein personleg rekord på 70,06 frå 1988.
Romas Ubartas deltok for Sovjetunionen under sommar-OL 1988 i Seoul. Her tok han sølvmedaljen bak austtyske Jürgen Schult og framfor vesttyske Rolf Danneberg. I sommar-OL 1992 i Barcelona tevla Ubartas for Litauen. Her tok han for fyrste gong olympisk gull framfor Schult og cubanske Roberto Moya.
Ubartas deltok også under sommar-OL 2000 i Sydney, men rauk ut i kvalifiseringa.
Darbechtar
Darbechtar (òg kalla Darb Ishtar, arabisk داربعشتار) er ein landsby heilt søraust i Koura distrikt i Nord guvernement i Libanon.
Darbechtar grensar til landsbyane Amyoun, Bziza, Majdel, Kaftoun og Dar-shmizzine. Innbyggjarane i landsbyen er maronittiske katolikkar.
Etymologi
Namnet på landsby kjem frå dei arameiske orda Dar og Ishtar, som tyder «huset til Astarte». Ein trur at landsbyen var ein gammal fønikisk heilagdom for fruktbarheitsgudinna.
Natur
Landsbyen har ein stor olivenproduksjon. I tillegg vert her dyrka druer og fiken.
Strengandemat
Strengandemat (Lemna turionifera) er ei plante i andematslekta i myrkonglefamilien. Arten har bortimot ei kosmopolitisk utbreiing.
I Noreg er arten truleg heimleg og veks i grøfter og sjøkantar. Arten er nokså vanleg sør på Austlandet og spreidd i kyststrøk til Nordland, men er truleg mykje oversett. I Raudlista 2021 er arten rekna som livskraftig (LC).
Virgilijus Alekna
Karriere
Alekna har også delteke i kulestøyt, men har utmerkt seg størst innan diskos. Han deltok under sommar-OL 1996 i Atlanta, men kom på 5. plass med eit kast på 65,30. Hans fyrste medalje i ei større internasjonal tevling var under VM i friidrett 1997 i Aten, der han tok sølv bak tyskaren Lars Riedel og framfor tyskaren Jürgen Schult. Alekna tok bronse under EM i friidrett i Budapest året etter.
Den fyrste olympiske medaljen han tok var under sommar-OL 2000 i Sydney. Her vart Alekna olympisk meister med eit kast på 69,30, framfor Lars Riedel og Frantz Kruger, frå Sør-Afrika. Alekna tok VM-sølv i Edmonton i 2001, EM-sølv i München i 2002 og vart verdsmeister i Paris i 2003. Her kasta han 69,69.
Under sommar-OL 2004 i Aten gjekk Alekna til topps igjen. Her sette han den framleis gjeldande olympiske rekorden med eit kast på 69,89, nesten to meter framfor sølvvinnaren Zoltán Kővágó frå Ungarn. Aleksander Tammert frå Estland tok bronse. Året etter vart Alekna verdsmeister med eit kast på 70,17 framfor estiske Gerd Kanter og tyske Michael Möllenbeck. Under EM i friidrett 2006 vart Alekna igjen europameister framfor estarane Kanter og Tammert.
Virgilijus Alekna tok også medalje under sommar-OL 2008 i Beijing. Her kasta han 67,79 m. og kom på tredjeplass bak Piotr Małachowski frå Polen og gullvinnaren Gerd Kanter. Under sommar-OL 2012 i London enda han på fjerdeplass med eit kast på 67,38 m.
Fylkesveg 412 i Vest-Agder
Fylkesveg 412 i Vest-Agder går mellom Gare og Grønsfjord i Lindesnes kommune. Vegen er 2,6 km lang.
Mount Hunter i Antarktis
Mount Hunter er eit fjell, 1410 moh, som ligg 4 nautiske mil vest-sørvest for Duclaux Point på Pasteur Peninsula på Brabant Island i Antarktiske Arkipel i Antarktis. Det er med på eit argentinsk kart i 1953, men ikkje namngjeve. Fjellet vart fotografert av Hunting Aerosurveys Ltd i 1956–57, og kartlagd frå desse bileta i 1959. Det vart namngjeve av UK Antarctic Place-Names Committee etter John Hunter, ein britisk kirurg, som revolusjonerte kirurgien som ein eksakt vitenskap.
Cristina Neagu
Cristina Georgiana Neagu  er ein rumensk handballspelar frå București. Ho er fire gongar: 2010, 2015, 2016, 2018, kåra til årets handballspelar i verda. Neagu er rykkromspelar.
Klubbspel
Neagu var frå 2009 aktiv i Râmnicu Vâlcea, ein klubb som 2010 vart nasjonal seriemeister. Same året nådde laget finalen i EHF-meisterligaen, der det vart tap mot danske Viborg HK. Tidleg i 2011 vart ho skadd, og kom fyrst på bana att i oktober 2012. Berre tre månader seinare, i januar 2013, skadde ho korsbandet. Ho forlet i 2013 det konkurstruga Râmnicu Vâlcea. Perioden 2013-17 spelte ho for den montenegrinske toppklubben ŽRK Budućnost. Ho var ein sentral spelar då Budućnost i 2015 sigra i EHF-meisterligaen. Sidan 2017 har ho spelt for CSM București.
Landslagsspel
Med det rumenske landslaget har Neagu vunne bronsemedalje ved Handball-EM 2010 og ved Handball-VM 2015. I begge desse meisterskapa var ho toppskårar i turneringa.
Anne Mette Hansen
Anne Mette Hansen er ein dansk handballspelar som sidan 2017 gjer teneste i den ungarske klubben Győri ETO. Ho er høgrehendt rykkromspelar. Med det danske landslaget har Hansen vunne to bronsemedaljar i verdsmeisterskap i handball: 2013 og 2021. Åra 2018-19 var ho med på Györ-laget sine triumfar i EHF-meisterligaen.
Rime Crests
Rime Crests er fem kam-liknande fjelltoppar på austsida av Sunshinebreen på Coronation Island i Sør-Orknøyane. Namnet vart opphavleg gjeve til det høgaste av fjella av Falkland Islands Dependencies Survey (FIDS) etter ei kartlegging i 1948-49 fordi fjellet var dekt av rimfrost. Seinare vart namnet utvida til å gjelde alle toppane.
Delstatshovudstader i USA
Delstatshovudstader i USA er eit oversyn over hovudstaden i alle delstatar i USA.
Taww
Taww er ein landsby i Muscat nordaust i Oman.
Phobos Ridge
Phobos Ridge er ein klipperik rygg av sandstein og skifer på vestsida av Marsbreen i sørausthjørnet av Aleksanderøya i Antarktis. Kysten i nærleiken vart først sett frå lufta av Lincoln Ellsworth den 23. november 1935, og grovt kartlagt frå bilete tekne på flyturen av W.L.G. Joerg. Denne rygg vart først kartlagt i 1949 av Falkland Islands Dependencies Survey (FIDS) og vart namngjeven av United Kingdom Antarctic Place-Names Committee (UK-APC) etter tilknytinga til den nærliggande Marsbreen. Phobos er den indre av dei to satellittane av planeten Mars.
Coney Island
Coney Island er ei halvøy, tidlegare ei øy, i den sørlege delen av Brooklyn og Queens i New York i USA. Namnet stammar, ifølgje den meste utbreidde teorien, frå den tida dette området var den nederlandske kolonien Nieuw Amsterdam og der det på eit kart frå 1639 er kalla «Conyne Eylandt», eller «Konijn Eiland» med dagens skrivemåte, noko som kan verta omsett med «Kaninøya». Området vart brukt til kaninjakt heilt fram til det vart utbygd som feriestad etter borgarkrigen då Coney Island vart knytt til byen med først med ei jarnbanelinje. Frå 1860-åra var det knytt til trikkesystemet i New York. Det vart òg etablert dampbåtlinje, og strandområdet vart utbygd med hotell. Staden har rundt 60 000 innbyggjarar.
Coney Island er kjent for sine no noko gamle moroparkar og sirkus, badestranda mot Atlanterhavet og den store russisk-amerikanske busettinga. Staden vert òg assosiert med snøggmat og skal vera opphavsstaden til pølse i brød
Moroparkane nådde eit høgdepunkt tidleg på 1900-talet, populariteten dalte etter andre verdskrigen. Etter fleire år med forfall er området vorte revitalisert gjennom opninga av KeySpan Park og andre større utbyggingsprosjekt. KeySpan Park er stadion for det suksessfylte Brooklyn Cyclones, eit Minor League Baseball-lag.
Zohar i Israel
Zohar (hebraisk skrift זֹהַר, tyder Glans) er ein moshav sør i Israel nær byen Kiryat Gat. Han høyrer til Lakhish regionale kommune.
Moshaven vart grunnlagd i 1956 av jødiske immigrantar frå Algerie og Tunisia som ein del av planen om å busetje Hevel Lakhish. Han vart grunnlagd på land som tidlegare høyrte til den arabisk landsbyen al-Faluja.
Kaftoun
Kaftoun (arabisk كفتون) er ein liten libanesisk landsby som ligg på nordsida av Nahr el Jaouz (Valnøtelva) i Koura distrikt, nord i Libanon. Landsbyen har kring 300 innbyggjarar, dei fleste ortodokse kristne.
Namnet «Kaftoun» kjem frå arameisk og tyder «grave frå» eller «forma frå» ei klippe.
Kaftoun har tre kyrkjer.
Fylkesveg 423 i Vest-Agder
Fylkesveg 423 i Vest-Agder går mellom Åvik og Lonestrand i Lindesnes kommune. Vegen er 3,9 km lang.
Principal Point
Principal Point er eit kjenneleg, isdekt nes som ligg 4 nautiske mil (7 km) aust for Cape Errera på søraustenden av Wiencke Island i Antarktiske Arkipel. Det vart først kartlagd av Den franske antarktisekspedisjonen under Charcot, 1903-05. Namnet vart gjeve av Den argentinske antarktisekspedisjonen, 1953–54, og syner til at neset er markant og iaugefallande.
Dvergandemat
Dvergandemat (Lemna minuta) er ei plante i andematslekta i myrkonglefamilien. Arten er kjend frå Nord- og Sør-Amerika.
I Noreg er dvergandemat ein framandart som truleg er spreidd frå akvarium. Arten er kjend frå somme vatn i Osloområdet, der han veks i mengder, men kan vere mykje oversett. Arten er ikkje risikovurdert i Framandartslista 2018.
Galen Peak
Galen Peak er eit fjell 3 nautiske mil vest for Buls Bay, som ligg ved sørsida av Hippocratesbreen sør på Brabant Island i Antarktiske Arkipel. Det vart først kartlagd av Belgica-ekspedisjonen under Gerlache, 1897–99. Det vart fotografert av Hunting Aerosurveys Ltd i 1956–57, kartlagd frå desse bileta i 1959, og vart namngjeven av UK Antarctic Place-Names Committee etter Galen, den viktigaste legen i Roma i antikken og som skreiv mange verk om medisin, kirurgi og anatomi.
Py Point
Py Point er eit nes heilt sør på Île Doumer i Antarktiske Arkipel. Det vart oppdaga av Den franske antarktisekspedisjonen, 1903–05, og vart namngjeve av Charcot etter Monsieur Py, leiaren for det franske Handelskammeret i Buenos Aires på den tida.
Glattnasefamilien
Glattnasefamilien (Vespertilionidae) er ein familie av småflaggermus. Nesten alle artane et insekt; unntaka er nokre flaggermus i Myotis- og Pizonyx-familien som fangar fisk. Dessutan har dei større Nyctalus-artane vorte kjend for å fange spurvefuglar i flukt nokon gonger. Alle flaggermus som lever i Noreg høyrer til denne familien. Det er over 300 artar i familien.
Molekylær forsking viser at Vespertilionidae skilde seg frå Molossidae, ein anna flaggermusfamilie, tidleg i eocen. Ein reknar med at familien oppstod ein stad i Laurasia, moglegvis Nord-Amerika. A Ein nyleg utdøydd art, Synemporion keana, er kjend frå holocen på Hawaii.
Skildring og levesett
Flaggermus i famillien kan ha lengd frå 3 til 13 cm om ein ser vekk frå halen, som er ganske lang hjå dei fleste artane. Dei har som regel brune eller svarte farge, men nokre av dei har pels som er sterkare farga raud, oransje eller gul. Mange har kvite flekkar eller striper.
Nesten alle glattnaseflaggermus er insektetarar, bortsett frå nokre Myotis- og Pizonyx-artar som et fisk og større Nyctalus-artar som av og til fangar små sporvefuglar. Dei fleste artane bur i holer, men nokre kan også bruka hole tre, bergsprekker, dyrehi eller andre skjul. Nokre flaggermus kviler åleine og andre i koloniar som kan omfatta opptil ein million individ.
Alle artar
Familien Vespertillionidae
Ørkenrotte
Den mongolske ørkenrotta Meriones unguiculatus er utbreidd som kjæledyr og har også vore brukt som forsøksdyr.
Skildring
Ørkenrotter blir typisk mellom 150 og 300 mm lange, med hale, som utgjer rundt ein tredel av lengda. Dei kan vega mellom 10 og 227 gram. Den store ørkenrotta Rhombomys opimus frå Sentral-Asia kan bli over 400 mm lang.
Dyra kan ha ulike pelsfarge, som grå, brun, raudleg eller gulaktig med ei lysare underside. Halen er som regel pelsdekt og kan ha ein dusk i enden. Dei kan ha lange eller korte øyre og har lange klør. Bakføtene er lange og tynne, og er saman med halen tilpassa hoppande rørsler. Nokre ørkenrotter kan hoppa opptil 3,5 meter. Andre går på alle fire.
Leveområde
Habitat kan vera sand- eller grassletter, steppe, ørken eller fjellsider. Nokre artar finn ein i våtare skogar eller åkrar.
Fylkesveg 430 i Vest-Agder
Fylkesveg 430 i Vest-Agder går mellom Fasseland og Støle i Lindesnes kommune. Vegen er 3,6 km lang.
Cæsar Boeck
Cæsar Læsar Boeck var ein dansk-norsk offiser, kjøpmann og stortingsmann frå Fredericia i Danmark. Han var far til Carl Wilhelm Boeck og Christian Boeck.
Boeck var løytnant i artilleriet, steig seinare til kaptein. Han opna grossistforretning i Kragerø, før han vart overførster på Kongsberg. Til sist var han kjøpmann i Christiania.
Boeck var stortingsrepresentant for Kragerø og Risør i 1818, 1824 og 1830. I 1818 var han med i 23 komitear, formann i tre av dei og sekretær i to. Same året var han medlem av stortingsdeputasjonen som tok del i kongekroninga i Stockholm. Seks år seinare var han med i komiteen om militærvesen, om berg- og skogvesen og om kjøpstadskatten. På sitt siste storting, 1830, var han med i komiteen om næringsvegane og kjøpstadskatten.
Boeck døydde i Christiania i 1832.
Bernadett Bódi
Bernadett Bódi ( er ein ungarsk handballspelar frå Szeged. Ho er firfaldig vinnar av EHF-meisterligaen med Győri ETO og bronsemedaljør med Ungarn frå Handball-EM 2012. Bódi er høgre kantspelar.
Klubbspel
Frå 2002 spelte Bódi på Győri ETO, ein klubb som i 2005 vart nasjonal seriemeister for fyrste gong på 46 år. I 2007 flytta ho til det danske topplaget Randers HK. Etter to sesongar i Danmark returnerte ho til Ungarn, åra frå 2009 til 2013 var ho etter tur aktiv i Békéscsabai Előre, Siófok KC og Dunaújvárosi Kohász. Perioden 2013-20 spelte ho atter for Győri ETO, og med dette laget vann ho EHF-meisterligaen i 2014, 2017, 2018 og 2019.
Landslagsspel
Bódi deltok i tida 2005-18 i 141 av Ungarns landskampar og skåra 263 mål. Ho deltok i Sommar-OL 2008, Handball-VM 2009 og europameisterskapa 2010 og 2012. I den sistnemnde turneringa var ho med om slå Serbia 41-38 i bronsefinalen.
Fylkesveg 430
Fylkesveg 430 finst i fleire fylke i Noreg:
Wadi Kabir
Wadi Kabir er ein bydel nær Ruwi i Muscat nordaust i Oman.
Eurovision Song Contest 1964
Eurovision Song Contest 1964 (ESC 1964) var den niande gongen Eurovision Song Contest vart arrangert. Konkurransen vart halden i Tivolis Koncertsal i København i Danmark. Finalen fann stad laurdag 21. mars. Italia vann konkurransen med songen «Non ho l'età», framført av Gigliola Cinquetti på italiensk.
Mellom det sveitsiske og belgiske bidraget kom ein demonstrant opp på scenen med ein plakat der det stod «boikott Franco og Salazar», ein protest mot Spanias og Portugals fascistiske statssjefar. Mannen vart eskortert bort frå scena, og fjernsynssjåarane vart vist eit bilete av resultattavla medan dette arbeidet pågjekk. Som med Eurovision Song Contest 1956 er det berre bevart lydopptak frå artistframføringa under konkurransen. Unntaket er eit kort klipp av Gigliola Cinquetti som framførte vinnarbidraget for andre gong. Ein trur at videoopptaka gjekk tapt i ein brann hos Danmarks Radio i 1970-åra.
Portugal deltok i Eurovision Song Contest for fyrste gong dette året og Sverige trekte seg frå konkurransen på grunn av ein boikott frå artistane.
Deerhunter
Deerhunter er ei indie-rockgruppe frå Atlanta i Georgia som har fire medlemmer; Bradford Cox (vokal, gitar), Lockett Pundt (gitar), Moses Archuleta (bass) og Josh Fauver (slagverk). Gruppa vart skipa i 2001 og har til no gjeve ut fem album, der det nyaste er Halcyon Digest som kom ut i 2010.
Skála i Lakonía
Skála (gresk Σκάλα) er ein distriktsby og tidlegare kommune i periferieininga Lakonía i periferien Peloponnes i Hellas. Skála inngår frå 2011 som ei kommunaleining i kommunen Evrótas og er hovudsete i kommunen.
Ved folketeljinga i 2011 hadde kommunaleininga Skála 5 933 innbyggjarar, medan tettstaden med same namn hadde 3 067 innbyggjarar.
Frida Melvær
Frida Melvær er ein norsk lokalpolitikar. Ho representerer Høgre og var ordførar i Askvoll i Sogn og Fjordane frå 2011 til 2017.
Før dette hadde ho ein periode bak seg i kommunestyret. Melvær var Sogn og Fjordane Høgre sin førstekandidat til Stortingsvalet i 2017.
Melvær er lærar av yrke.
Lars Olsson
Lars Sune Olsson er ein svensk tidlegare langrennar frå i Bograngen i Värmland. Han vann VM-gull med Sverige i 4 x 10 km stafett under Ski-VM 1962 i Zakopane.
Aktiv
Olsson, som gjekk under namnet Finnskoga-Lasse, markerte seg fyrste gongen då han vart nummer seks på 15 km under Holmenkollrenna i 1957. Vinteren 1960 tok han steget opp i verdstoppen med andreplass på tremila under Svenska skidspelen i Transtrand, einast Sixten Jernberg fortare, og med tredjeplass på 15 km i Holmnekollrenna, der nordmennene Harald Grønningen og Hallgeir Brenden var sterkare. Tidlegare i sesongen deltok Olsson under Vinter-OL 1960 i Squaw Valley, der han og Sverige kom på fjerdeplass i 4 x 10 km stafett. Under Holmenkollrenna 1961 var Olsson og Harald Grønningen i ein klasse for seg på 15 km, på ny vann Grønningen tevlinga, fattige 4,5 sekundar føre Olsson.
Under verdsmeisterskapen 1962 i Zakopane vart Olsson åttandemann på 15 km. Deretter gjekk han den fyrste etappen for det svenske mannskapet som sigra i 4 x 10 km stafett, 45 sekundar føre Finland på andreplass. Dei andre svenskane var Sture Grahn, Sixten Jernberg og ankermann Assar Rönnlund. I mars same året gjekk Olsson atter ein sterk 15-kilometer i Holmenkollen, berre finske Eero Mäntyranta og Harald Grønningen kom framom han på resultatlista. Sidan vart Olsson nummer 16 på 15 km då han gjekk sitt siste internasjonale meisterskapsløp ved Vinter-OL 1964 i Innsbruck. I 1965 hevda han seg siste gongen, med ein niandeplass på 30 km under Svenska skidspelen i Falun.
Ole-Henrik Bjørkmo Lifjell
Ole-Henrik Bjørkmo Lifjell er ein sørsamisk skodespelar, musikar og samepolitikar. I perioden 2021-2025 er han representant for Norske Samers Riksforbund på Sametinget. Der sit han i nærings- og kulturkomiteen.
Storandemat
Storandemat (Spirodela polyrhiza) er ei plante i storandematslekta i myrkonglefamilien. Arten har ei kosmopolitisk utbreiing.
I Noreg er arten heimleg og veks i dammar og stille, næringsrikt vatn. Arten veks spreidd på Austlandet og somme stader vestover til Hordaland. I Raudlista 2021 er arten rekna som livskraftig (LC).
Robin Peak
Robin Peak er eit spisst, klipperikt fjell (270 moh) og det nordlegaste fjellet på Signy Island i Sør-Orknøyane. Det vart namngjeve av United Kingdom Antarctic Place-Names Committee (UK-APC) i 1954 etter Gordon de Quetteville Robin frå Falkland Islands Dependencies Survey (FIDS), leiaren ved Signy Island base i 1947, som gjorde dei første detaljerte landmålingane av øya.
Kfarhata
Kfarhata (òg kalla Kfar Hata, Kafrhata, arabisk كفرحاتا) er ein gresk-ortodokse landsby i Koura distrikt i Nord guvernement i Libanon. Han er ein av 52 busetnader i Koura, og ligg sør i distriktet, like ved Al-Kateh, ein liten dal.
Bhairon Singh Shekhawat
Bhairon Singh Shekhawat var ein indisk politikar som var visepresident i India frå 2002 til 2007. Han trekte seg som visepresident i 2007 etter at han tapte presidentvalet mot Pratibha Patil.
Fylkesveg 433 i Vest-Agder
Fylkesveg 433 i Vest-Agder går mellom Moen og Nylund i Lindesnes kommune. Vegen er 2,7 km lang.
Bhairon Singh Shekhawat
ShekhawatHan var guvernør i heimstaten Rajasthan i tre periodar: Først frå juni 1977 til februar 1980, så frå mars 1990 til desember 1990, og tredje gongen frå desember 1993 til november 1998.
Haruv
Haruv (hebraisk skrift חָרוּב), òg Kerem Ami (hebraisk skrift כֶּרֶם עַמִּי, tyder Vinranken til min nasjon) er ein fellesbusetnad i Hevel Lakhish sør i det sentrale Israel. Han er ein del av Lakhish regionale kommune.
Han vart grunnlagd i 2004 og er kalla opp etter johannesbrødtrea som veks her. Sekulære, tradisjonelle og religiøse jødar bur her og er partnarar innan utdanning, jødedom og kultur. Samfunnet er miljømedvitne og er ein del av økosystemet i Shephelah. Planlegging og bygging i landsbyen er fokuser tpå bevaring av miljøet.
I 2008 budde det 39 familiar i Haruv i midlertidige heimar. Permanente husa var under bygging i 2009.
Alicia de Larrocha
Alicia dei Larrocha y de la Calle var ein spansk pianist og komponist. Ho er blitt kalla ein av dei største pianistane i sin generasjon.
Ho vann fleire Grammy-prisar og ein Fyrsten av Asturias-pris. Ho er blitt gjeven æra for å ha gjort verka til Isaac Albéniz og Enrique Granados meir kjende. I 1995 blei ho den første spanske kunstnaren tl å vinna UNESCO-prisen.
Liv
Alicia de Larrocha vart fødd i Barcelona i Spania, der ho studerte piano saman med Frank Marshall allereie frå ho var tre år gammal. Då ho var seks hadde ho sin første konsert, og sin første orkesterdebut i ein alder av elleve. I 1947 byrja ho ein internasjonal turne, med ei rekkje pianosolistparti på repertoaret. Ho er mest kjend for sine innspelingar av Enrique Granados og Isaac Albéniz sine verk
I 1995 var ho ein enno aktiv pianist, men ho måtte gjera visse tilpasninger etter kvart som ho vart eldre. Ho var lita av vekst, under 150 cm høg, og hendene hennar var små for ein pianist. Dette gjorde at ho blant anna måtte slutta å spela Rakhmaninov.
Ho vann ein Grammy-pris i 1975 og ein i 1992. Då var ho nesten 70 år gammal. I 1994 fekk ho Fyrsten av Asturias' pris for kunst.
De Larrocha trekte seg tilbake frå offentlege opptredenar i oktober 2003, då ho var 80 år gammal, etter ein 76 år lang karriere. Ho døydde 25. september 2009 på Hospital Quirón i Barcelona i ein alder av 86. Helsetilstanden hadde forverra seg gradvis etter at ho brekte låret to år tidlegare.
Breaking Bad
Breaking Bad er ein amerikansk drama/krim TV-serie skapt og produsert av Vince Gilligan. TV-serien vart send på den amerikanske kanalen AMC i USA og Canada. Serien hadde premiere den 20. januar 2008, og den siste episoden var på lufta 29. september 2013. Det vart produsert totalt 5 sesongar.
Handlinga i serien er lagd til Albuquerque i New Mexico, og er om kjemilæraren Walter White (Bryan Cranston), som vert diagnostisert med lungekreft i byrjinga av serien. For å sikre familien økonomisk om/når han fell bort byrjar han å produsere og selje metamfetamin saman med den tidlegare eleven Jesse Pinkman (spelt av Aaron Paul).
Carmen Martín
Carmen Dolores Martín Berenguer er ein spansk handballspelar som i 2016 var med om vinne EHF-meisterligaen for den rumenske handballklubben CSM București. Med det spanske landslaget vann ho sølvmedalje i Handball-EM 2008 og 2012, samt VM-bronse i 2011 og OL-bronse i 2012. Ho spelar høgrekant.
Fylkesveg 435 i Vest-Agder
Fylkesveg 435 i Vest-Agder går mellom Melhusmoen og Øvre Foss i Lindesnes kommune. Vegen er 536 meter lang.
Quinton Point
Quinton Point er eit nes ved nordsida av innløpet til Perrier Bay på nordvestkysten av Île Anvers i Antarktiske Arkipel i Antarktis. Det vart først kartlagt av Den franske antarktisekspedisjonen, 1903–05, og vart namngjeve av Charcot etter Rene Quinton, ein fransk naturalist som då var assistent ved Laboratoire de Pathologie Physiologique ved College de France.
Predel Point
Predel Point (bulgarsk нос Предел, ‘Nos Predel’) er eit nes på nordvestkysten av Fournier Bay på Île Anvers i Antarktiske Arkipel i Antarktis mellom Rhesusbreen i nord og Thamyrisbreen 4 km i sør.
Neset er kalla opp etter Predelskardet mellom Pirinfjella og Rilafjella sørvest i Bulgaria.
Atom Rock
Atom Rock er ein holme 0,8 km nordaust for Rambler Island i Bragg Islands, som ligg i Crystal Sound utanfor vestkysten av Graham Land. Han vart kartlagt frå landmålingar av Falkland Islands Dependencies Survey (1958–59) og vart namngjeven av UK Antarctic Place-Names Committee i samband med Bragg Islands.
Roy Estrada
Roy Estrada, òg kjend som «Roy Ralph Moleman Guacamole Guadalupe Hidalgo Estrada» og «Orejón», er ein amerikansk musikar og korvokalist, mest kjend som bassgitarist med Frank Zappa og for å ha vore med å starte Little Feat, der han spelte på dei to første albuma.
Karriere
Med trommeslagaren Jimmy Carl Black og Ray Collins var Estrada det første medlemet i Frank Zappa sitt Mothers of Invention.
Tidlegare hadde Estrada fronta eit band kalla Roy Estrada and the Rocketeers. Gruppa gav ut minst ein singel på King-etiketten, «Jungle Dreams (Part 1)» med «Jungle Dreams (Part 2)» på andre sida.
I tillegg til å arbeide med Zappa var Estrada med å danne Little Feat med Lowell George i 1969, og spelte på dei to første albuma deira før han slutta i 1972 for å bli med i Captain Beefheart's Magic Band, der han fekk kallenamnet Orejón ('store øyre'). Han spelte òg bass for Zappa i 1976 i turnebandet på Zoot Allures-turneen. Og han song og var skodespelar i Zappa-filmen Baby Snakes frå 1979. Han song òg på Zappa-albuma You Are What You Is, Ship Arriving Too Late to Save a Drowning Witch og The Man from Utopia.
Grande Mothers
I 2002 slo Estrada seg saman med tidlegare bandkollega Don Preston og Napoleon Murphy Brock, og gitaristen Ken Rosser og trommeslagaren/perkusjonist Christopher Garcia, for å danne «The Grande Mothers», som spelte musikken til Zappa.
Fengsel
Estrada vart dømd for valdtekt av eit barn den 27. oktober 1977. Han var seks år i fengsel då han vart dømd for utukt med eit barn i Orange County i California i desember 1994. I januar 2012 vart han igjen dømd for utukt med barn med ein dom på 25 år i fengsel.
Polarstar Ridge
Polarstar Ridge er ein taggete rygg, 4 nautiske mil (7 km) lang, som går sørvest frå The Obelisk i Staccato Peaks, som ligg sør på Aleksanderøya i Antarktis. Ryggen vart namngjeven av Advisory Committee on Antarctic Names (US-ACAN) etter Polar Star, flyet som Lincoln Ellsworth, i lag med piloten Herbert Hollick-Kenyon, flydde då han oppdaga og fotografert ryggen og the Staccato Peaks den 23. november 1935.
Lisa Marit Pentha-Stavsøien
Lisa Marit Pentha-Stavsøien er ein samisk politikar, representant frå den sørsamiske valkrinsen for Norske Samers Riksforbund på Sametinget i perioden 2021-2025, og sit i plan- og finanskomiteen.
Italia i Eurovision Song Contest 1956
Italia, offisielt Italie, debuterte i Eurovision Song Contest 1956 i Lugano i Sveits 24. mai 1956 med dei italienskspråklege songane «Aprite le finestre» og «Amami se vuoi», framført av høvesvis Franca Raimondi og Tonina Torrielli. Bidraga vart valde i den nasjonale uttakinga, Festival della Canzone Italiana di Sanremo 1956. Kvart land deltok med to bidrag kvar, og det er ikkje kjend kva for poengsum eller plassering dei fekk. Av di røystgjevinga aldri vart offentleggjort kunngjorde ganske enkelt ein talsperson at Sveits hadde vunne. Vinnaren vart kåra av ein jury beståande av to delegatar frå alle deltakarlanda, med unntak av Luxembourg, som lét delegatane frå Sveits røyste for seg. Ein kunne òg røyste på sitt eige land.
Ross Peaks
Ross Peaks er ei rekkje høgder med ei høgd opp mot kring 450 moh som strekkjer seg frå nordvest til søraust mellom Ferguslie Peninsula og Fitchie Bay på Laurie Island i Sør-Orknøyane. Det vart namngjeve av United Kingdom Antarctic Place-Names Committee (UK-APC) i 1987 etter Alastair Ross, konservator på Den skotske nasjonale antarktisekspedisjonen, 1902–04, leia av W.S. Bruce.
Telemakos
Telemakos eller Telemakhos (gammalgresk Τηλέμαχος, Telêmakhos) er prinsen av Itaka i gresk mytologi. Han var son av helten Odyssevs og Penelopeia, og opptrer i det klassiske eposet Odysseen av den greske forfattaren Homer. Telemakos hjelper Odyssevs med å konfrontera belarane til Penelopeia.
Lago di Vogorno
Lago di Vogorno er ein innsjø nær Tenero i Ticino i Sveits. Reservoaret i elva Verzasca vart danna av Verzasca-demninga, bygd 1961-1965. Innsjøen har eit overflateareal på 1,68 km².
Fylkesveg 441 i Vest-Agder
Fylkesveg 441 i Vest-Agder går mellom Eikedal og Gåseland i Lindesnes kommune. Vegen er 4,3 km lang.
Bendix Bendixen
Bendix Edvard Reutz Bendixen var ein norsk skulemann, oldtidsgranskar og politikar frå Bergen.
Bendixen var medlem av Bergens bystyre, ordførar 1883-85.
Han gav ut ei rad arkeologiske og historiske avhandlingar i tiddskrift og avis, samt forfatta skulesoga for Tank skole 1850-1900.
Bendixen var 3. representant for Bergen på Stortinget 1886-88. Han var medlem av budsjettkomiteen.
Düdenfossane
Düdenfossane er ei gruppe fossar i provinsen Antalya i Tyrkia. Fossane, danna av elva Düden (ein av dei store elvane sør i Anatolia), ligg 12 km nordaust for Antalya. Dei endar der vatnet frå Nedre Düdenfossen fell over ei klippe og rett ut i Middelhavet.
Kousba
Han ligg 18 km sør for Tripoli og 12 km aust for Chekka. Vegen mellom Chekka og Becharry går gjennom Kousba.
Kousba har kring 5 000 innbyggjarar. Han har to skular. Seint på 1200-talet vart Hamatoura kloster oppretta i nærleiken.
Hypersensitivitet
Hypersensitivitet (òg kalla hypersensitivitetsreaksjon eller intoleranse) er ei rekkje uønskte reaksjonar som vert skapa av det normale immunsystemet, og inkluderer allergiar og autoimmunitet. Desse reaksjonane kan vere skadelege, ukomfortable og stundom dødelige. Hypersensitivitetsreaksjonar krev ein pre-sensitivisert (immun) tilstand hjå verten. Dei er klassifiserte i fire grupper etter framlegg frå Philip George Houthem Gell og Robin Coombs i 1963.
Type V
Dette er ein tilleggstype som stundom (ofte i Storbritannia) vert bruka som eit skille frå type II.
Nokre kliniske dømer:
Bruken av type V er sjeldan. Desse tilstandane vert oftast klassifisert som type II, sjølv om dei stundom vert segregerte i ein eigen underkategori av type II.
Bakgrunnsstoff
Hypersensitivitetsreaksjon — Store norske leksikon
Cape Roux
Cape Roux er eit nes heilt nordvest på Pasteur Peninsula nord på Brabant Island i Antarktiske Arkipel. Det vart oppdaga av Den franske antarktisekspedisjonen, 1903–05, og vart namngjeve av Charcot etter Emile Roux, ein kjend fransk lege og bakteriolog som då var direktør ved Pasteur Institute i Paris.
Marilyn French
Marilyn French var ein amerikansk feministisk forfattar og doktor i litteratur.
Marilyn French vart fødd som Marilyn Edwards i Brooklyn som dotter av E. Charles Edwards og Isabel Hazz Edwards.
Marilyn French var ein akademisk feminist, som skreiv fleire bøker. Ho har uttalt My goal in life is to change the entire sosial and economic structure of Western civilization, to make it a feminist world, (Mitt mål i livet er å endra heile den sosiale og økonomiske strukturen i den vestlege verda, å gjera henne til ei feministisk verd)
Boka Kvinner (The Women's Room på engelsk), som kom ut i 1977, følgjer Miram frå ho er jente til eldre kvinne. Boka har kjønnspolitikk i fokus, og Mira opplever saman med veninnene sine å verta undertrykte i ei patriarkalsk verd.
I 1992 fekk Marilyn French konstatert kreft i matrøyret, og den uhyggelege beskjeden om at ho hadde berre månader att å leva, men likevel skreiv ho boka Season in Hell: A Memoir som er basert på opplevinga med sjukdomen.
Marilyn French døydde 2. mai 2009 på Manhattan i New York City, 79 år gamal. Dødsårsaka var hjartestans.
Baffle Rock
Baffle Rock er eit lite skjer, som så vidt er synleg ved flo sjø, i midten av det djupe sundet på veg til Stonington Island, 1,1 km nordvest for vestenden av Neny Island i Marguerite Bay. Skjeret vart kartlagt i 1947 av Falkland Islands Dependencies Survey og fekk dette namnet av dei fordi det var vanskeleg å få auge på.
Fylkesveg 447 i Vest-Agder
Fylkesveg 447 i Vest-Agder går mellom Einarsmo og Vigmostad i Lindesnes kommune. Vegen er 4,3 km lang.
Oluf Berner
Oluf Steen Julius Berner var ein norsk jurist og embetsmann frå Larvik. Han var far til Carl Berner.
Adolf Pedersen
Adolf Pedersen frå Oslo, var formann for Landsorganisasjonen i Noreg mellom 1901 og 1904, og igjen mellom 1905 og 1906, og er dermed så langt den einaste som har hatt dette vervet i to periodar. Han var parallelt med dette formann for Malerforbundet, og konfliktar dette førte med seg bidrog til begge gongene han gjekk av.
Prikkandemat
Prikkandemat (Spirodela punctata) er ei plante i storandematslekta i myrkonglefamilien. Arten kjem frå Sør-Asia og Australia, men er no òg vanleg i USA.
Oluf Berner
Far til Berner var kjøpmann og skipsreiar. Sjølv vart han student i 1828 og cand. jur. i 1832. Dei neste åra arbeidde han i embetsverket, frå 1839 var han overrettsprokurator i Akershus stift. Tida 1844-49 var han byfut og postmeister i Molde. Sidan var han assessor (dommar) ved stiftsoverretten i Kristiansand.
Prikkandemat
I Noreg er arten ein framandart som truleg er innført som akvarieplante. Arten er førebels berre funnen i Østensjøvannet i Oslo. Arten er ikkje risikovurdert i Framandartslista 2018.
Oluf Berner
Berner var 1. representant for Kristiansand på Stortinget 1854, medlem av justiskomite nr 1.
Han døydde i Kristiansand hausten 1855, kort tid etter han hadde berga seg i land frå dampskipet «Norge» då dette kolliderte med eit anna dampskip, «Bergen».
Prikkandemat
Morfologisk står arten mellom andematslekta Lemna og storandematslekta Spirodela, og han blir somme tider rekna til ei eiga slekt Landoltia som L. punctata.
Ma'agalim
Landsbyen vart grunnlagd i 1958 og namnet vart henta frå Salmane 65:12; "Du kronar året med dine gode gåver, spora dine flyt over av rikdom."
Kocaelihalvøya
Kocaelihalvøya (tyrkisk Kocaeli Yarımadası) er ei halvøy i Tyrkia. Om lag ein tredjedel av byen Istanbul, den asiatiske sida av byen, ligg på halvøya.
Geografi
Halvøya ligg nordvest i Anatolia. Ho er 90 km lang og kring 40 km brei. Ho grensar til Svartehavet i nord, Marmarahavet i sør og Bosporossundet i vest. Ei nesten identisk halvøy, Çatalça, ligg på andre sida av Bosporos.
Historie
I lag med sundet Dardanellane, er passasjen over Bosporos og forbi Kocaelihalvøya hovudvegen mellom Europa og Asia. I antikken var frygarane, bithinarane og galatarane somme av dei. Men, medan frygarane og galatarane flytta til Sentral-Anatolia, vart det bithinarane som kontrollerte området i lang tid. Hannibal, kommandanten frå Kartago, søkte tilflukt i Bithinia og døydde på Kocaelihalvøya kring 182 fvt. Grava hans kan ligge kring Dilovası eller ved Gebze som begge ligg kring midten av halvøya. Seinare vart halvøya ein del av Romarriket, Austromarriket og Det osmanske riket.
Harvey Heights i Antarktis
Harvey Heights er eit rekkje høgder like nord for Mount Parry og vest for toppen av Malpighibreen sentralt på Brabant Island i Antarktiske Arkipel i Antarktis. Dei vart med på eit argentinsk kart i 1953, men ikkje namngjeve. Høgdene vart fotograferte av Hunting Aerosurveys Ltd i 1956–57, og kartlagd frå desse bileta i 1959, og vart namngjeven av UK Antarctic Place-Names Committee etter William Harvey, ein engelsk lege som først demonstrerte blodsirkulasjonen.
Merhavim regionale kommune
Merhavim regionale kommune (hebraisk skrift מועצה אזורית מרחבים, Mo'atza Azorit Merhavim) er ein regional kommune i Det sørlege distriktet i Israel. Han består av 14 moshavar, ein fellesbusetnad, ein ungdomslandsby og ein utdanningsinstitusjon.
Ryswyck Point
Ryswyck Point er eit nes heilt aust på Île Anvers i Antarktiske Arkipel. Det vart oppdaga og namngjeve av Belgica-ekspedisjonen, 1897–99, under Gerlache.
Yenkit
Yenkit er ein ferieby i Muscat guvernement nordaust i Oman.
Sandefjord Peaks
Sandefjord Peaks er ei gruppe på tre kjegleforma fjelltoppar, det høgaste 635 moh, på sørvestenden av Pomona Plateau ved vestenden av Coronation Island i Sør-Orknøyane. Den sørlegaste av desse toppane vart namngjeven Sandefjord Peak etter den nærliggande Sandefjordbukta av mannskap frå Discovery Investigations i 1933. Samlenamnet Sandefjord Peaks vart tilrådd av United Kingdom Antarctic Place-Names Committee (UK-APC) etter ei kartlegging av fjelltoppar av Falkland Islands Dependencies Survey (FIDS) i 1950.
Joh. Johansen
'''Joh. Johansen''' var LO-leiar frå 1904 til 1905. Han var leiar mellom at Adolf Pedersen gjekk av og kom attende som LO-leiar.
Vassgrofamilien
Vassgrofamilien (Alismataceae) er ein plantefamilie i vassgroordenen.
Slekter
Familien har desse slektene som er registrerte i naturen i Noreg:
Skottsberg Point
Skottsberg Point er eit nes sør på Trinity Island i Antarktiske Arkipel. Det vart først kartlagd av Den svenske antarktisekspedisjonen, 1901–04, og vart namngjeve av Nordenskjöld etter Carl Skottsberg, som var botanikar på ekspedisjonen.
Winter Light av Linda Ronstadt
Winter Light er det nittande studioalbumet til den amerikanske songaren Linda Ronstadt, gjeve ut seint i 1993.
Historie
Winter Light var det første soloalbumet til Ronstadt sidan Don't Cry Now som ikkje var produsert av Peter Asher. Ho valde å produsere seg sjølv i lag med George Massenburg. Ronstadt gjekk for ein stil med lag på lag med lyd i ein Enya-aktig New Age-stil, som på Anna McGarrigle sin «Heartbeats Accelerating» — den første hitsingelen på albumet — og Brian Wilson sin «Don't Talk (Put Your Head on my Shoulder)». Det vart laga ein musikkvideo til «Heartbeats Accelerating». Songen «Oh No Not My Baby» gjekk inn på topp 30 på Adult Contemporary-lista våren 1994.
Tre av songane var opphavleg sungne av kvinner i 1960-åra - «Anyone Who Had A Heart», «Oh No Not My Baby» og «I Just Don't Know What to Do with Myself» - som tidlegare var blitt spelt inn av Dusty Springfield. Ronstadt valde ut klassiske komposisjonar av forskjellige låtskrivarar som Burt Bacharach, Carole King og Jimmy Webb, i tillegg til meir moderne låtskrivarar som Tish Hinojosa.
Tittelsporet vart nytta i filmen The Secret Garden, men var ikkje med på filmmusikkalbumet som kom ut etter filmen i 1993.